**Tájékoztatás utcanév változásról**

A Magyarország helyi önkormányzatairól szóló 2011. évi CLXXXIX. törvény 14. § (1) bekezdése azt írja elő, hogy közterület, illetve közintézmény nem viselheti olyan személy nevét, „*aki a XX. századi önkényuralmi politikai rendszerek megalapozásában, kiépítésében vagy fenntartásában részt vett, vagy olyan kifejezést, illetve olyan szervezet nevét, amely XX. századi önkényuralmi politikai rendszerre közvetlenül utal.”*  E törvényi kötelezettség végrehajtása miatt Dombegyház Nagyközségi Önkormányzat Képviselő-testülete a 42/2015.(IV.30) számú határozata alapján **2015. június 1-i hatállyal** **Dombegyház településen az alábbi utcák nevét változtatja meg:**

**Felszabadulás utca  új neve:  Tavasz utca**

**Sallai utca  új neve:  Móra Ferenc utca**

**Ságvári utca   új neve:  Korona utca**

Az utcanév változtatásáról értesítettük az alábbi szerveket, ill. közüzemi szolgáltatókat:

**Értesített hatóságok:**

* Békés Megyei Kormányhivatalt és szakigazgatási szerveit

(Élelmiszerlánc-biztonsági és Földművelésügyi Főosztály; Építésügyi, Hatósági, Oktatási és Törvényességi Felügyeleti Főosztály; Földhivatali Főosztály; [Gyámügyi és Igazságügyi Főosztály](http://www.bekeskh.hu/gyamugyi-es-igazsagugyi-foosztaly); Környezetvédelmi és Természetvédelmi Főosztály; Műszaki Engedélyezési és Fogyasztóvédelmi Főosztály; Népegészségügyi Főosztály; Pénzügyi és Gazdálkodási Főosztály; Jogi és Koordinációs Főosztály; Egészségbiztosítási Pénztári Szakigazgatási Szerv; Munkavédelmi Felügyelőség)

* Békés Megyei Katasztrófavédelmi Igazgatóság
* Orosházi Katasztrófavédelmi Kirendeltség
* Mezőkovácsházi Hivatásos Tűzoltó-parancsnokság
* Országos Mentőszolgálat
* Mezőkovácsházi Mentőállomás
* Békés Megyei Rendőr- főkapitányság
* Mezőkovácsházi Rendőr-kapitányság
* NAV Békés Megyei Vám- és Pénzügyőri Igazgatósága
* Magyar Posta Zrt.
* NAV Békés Megyei Adóhatósága
* NAV Mezőkovácsházi Kirendeltsége
* Orosházi Körzeti Földhivatal Mezőkovácsházi Kirendeltség
* Dombegyház Posta
* Országos Egészségbiztosítási Pénztár
* Országos Nyugdíjbiztosítási Főigazgatóság
* Magyar Államkincstár Békés Megyei Igazgatósága

**Értesített szolgáltatók:**

* Vodafone Magyarország Zrt.
* Telenor Magyarország Zrt.
* Netfone Telecom Kft.
* Magyar Posta Zrt.
* Magyar Telekom Nyrt.
* Kevermes és Vidéke Takarékszövetkezet
* Invitel Távközlési Zrt.
* GDF Suez Energia Magyarország Zrt
* EDF Démász Zrt.
* Égáz-Dégáz Földgázelosztó Zrt.
* EDF Démász Hálózati Elosztó Kft.
* DIGI Távközlési és Szolgáltató Kft.
* Békés-Manifest Közszolgáltató Nonprofit Kft.
* Alföldvíz Zrt.
* Umato Kft.
* Dombegyházi Agrár Zrt.
* Kisdombegyházi Agro-Ferr Kft.
* Vitamin-Med Bt.

**Az érintett utcákban lakcímmel rendelkezők teendői:**

**1. Lakcím kártya**

Cseréje ingyenes. A lakcímkártyát a Polgármesteri Hivatalban kell leadni, és egy kérelem kitöltése után az Okmányiroda ingyenesen elkészíti és az ügyfél lakcímére kiküldi az új lakcímkártyát.

**2. Gépjárművek forgalmi engedélye**

Amelyik lakos rendelkezik gépkocsival, a forgalmi engedélyében történő lakcímváltozás iránt intézkednie kell. A lakosok ezt csak azután tudják kezdeményezni, miután a járási hivatal átvezette a személyi adat-nyilvántartásban az adatváltozást. Az ezután **kiállított lakcímigazolvánnyal és forgalmi engedéllyel** kell az illetékes okmányirodát felkeresni, ahol illetékmentesen történik a forgalmi engedély kicserélése.

**3. Gazdasági társaságokat, egyéni vállalkozásokat érintő változások**

Amennyiben az utcában egyéni vállalkozása, gazdasági társasága van, akkor annak székhelyének/telephelyének/postai címének megváltozásának bejegyzése szükséges. Ha a gazdasági tevékenység végzése működési engedély, telepengedély vagy más hatósági engedély köteles, akkor az azokban megjelölt közterületnevek megváltozása miatti cseréjét is meg kell tenni a telepengedély valamint a működési engedély cseréje az illetékekről szóló 1990. évi XCIII. tv. alapján illetékmentes. Gazdasági társaság esetén azonban az alapító okiratot/alapszabályt is kell módosítani, amikor is a közjegyzői, az ügyvédi költség, esetleges cégbírósági eljárás díja már az ügyfelet terheli.

**4. Egyéb hatóságoknál, hivataloknál, közszolgáltatóknál történő adatváltozás**

A lakosok különböző pénzintézetekkel kötött szerződéseikben, illetve a közszolgáltatók irányába az adatok megváltozását be kell jelenteni. A hatóságokat, szolgáltatókat az Polgármesteri Hivatal hivatalosan értesítette, de javasoljuk hogy mindenki érdeklődjön a szolgáltatónál hogy az adatok átvezetése megtörtént-e. Néhány esetben az adott hatóságnál, szervnél, pénzintézetnél az új adatok bejegyzésének eljárása csak az ügyfél bejelentése alapján indul meg.

**5. Ingatlan-nyilvántartás adatainak megváltozása**

Az ingatlan-nyilvántartásról szóló 1997. évi CXLI. tv. (továbbiakban: Inytv) 27. § (1) bekezdése szerint az ingatlan adatainak, valamint az ingatlan-nyilvántartásba bejegyzett jogosult nevének (cégnevének), illetve lakcímének (székhelyének vagy telephelyének) a megváltozását az ingatlanügyi hatóság az érdekelt bejelentése alapján vagy hivatalból (helyszíni ellenőrzés, adatátvétel hatósági nyilvántartásból, különösen a személyi adat- és lakcímnyilvántartásból vagy a cégnyilvántartásból történő adatátvétellel) vezeti át az ingatlan-nyilvántartásban. Ezen esetben sincs a lakosnak intéznivalója, mivel az ingatlan-nyilvántartásban történő átvezettetés is a polgármesteri hivatal kérelmére a képviselő-testület határozata alapján fogja a Járási Földhivatal az ingatlan-nyilvántartásban az ingatlanra vonatkozó adatokat megváltoztatni.

**A jogosítvány, az útlevél, a személyi igazolvány, az adóazonosító és a TAJ számot tartalmazó igazolványok adattartamát nem érinti a közterületnév változása.**

Egyéb szerződések esetén (pl. biztosítók, munkahely, stb.) az utcanévváltozás bejelentése a **lakosság feladata.**

Amennyiben az utcanévváltozással kapcsolatban bármilyen kérdése van, a polgármesteri hivatalban személyesen illetve az **68/432-031**-es telefonszámon készséggel állnak rendelkezésükre.

Dombegyház, 2015. június 1.

***Liker János***
jegyző